PMIndiaData/PMIndiaSum huggingface dataset:
आर्थिक वर्ष २०१८-१९ दरम्यान १५ हजार कोटी रुपयांपर्यंत स्वच्छ भारत अभियान (ग्रामीण) {एसबीएम(जी)} साठी अतिरिक्त निधीची तरतूद करायला आणि पूर्वीच्या आंतरराष्ट्रीय पेयजल गुणवत्ता केंद्राच्या कार्याचा विस्तार करण्यासाठी त्याचे राष्ट्रीय पेयजल, स्वच्छता आणि गुणवत्ता केंद्र असे नामकरण करायला  आणि एसबीएम(जी) ईबीआर मिळवण्यासाठी त्याला अधिकृत करायला मंत्रिमंडळाची मंजुरी

पंतप्रधाननरेंद्रमोदीयांच्याअध्यक्षतेखालीकेंद्रीयमंत्रिमंडळानेपुढीलमंजुरीदिली: अ)आर्थिकवर्ष2018-19दरम्यान नाबार्डच्यामाध्यमातून स्‍वच्‍छभारतमिशन (ग्रामीण) {एसबीएम(जी)} साठी अतिरिक्‍तवित्तीयतरतूद (ईबीआर) (पूर्णसरकारीसेवारोखे ) स्वरूपात 15,000कोटीरुपयांपर्यंतनिधीउभारणे ब ) आंतरराष्ट्रीयपेयजलगुणवत्‍ताकेन्‍द्रनावाच्यासंस्थेलाकार्याच्याविस्तारासाठीअधिकृतकरणे, एसबीएम(जी) साठी ईबीआरनिधीमिळवणे राज्ये/केंद्रशासितप्रदेशांच्यासंस्थांनातोवितरितकरणेआणित्याचीपरतफेड क ) आंतरराष्ट्रीयपेयजलगुणवत्ताकेंद्राचेराष्ट्रीय पेयजल, स्वच्छताआणिगुणवत्ताकेंद्रअसेनामकरणकरणे प्रभाव : या निर्णयामुळे स्‍वच्‍छ भारत मिशन (ग्रामीण) आणि घन आणि तरल कचरा व्यवस्थापन (एसएलडब्‍ल्‍यूएम)कामांसाठी ग्राम पंचायती अंतर्गत लाभ मिळवण्यासाठी पात्र सुमारे 1.5 कोटी ग्रामीण घरांना लाभ होईल. देशभरातील गावांमध्ये हागणदारीमुक्त दर्जा मिळवण्यासाठी आणि तो कायम राखण्यासाठी निधीचा वापर करणे खर्च ठरवण्यात आलेल्या अटी आणि शर्तीनुसार कर्ज वितरित केल्याच्या तारखे[पासून १० वर्ष पूर्ण होईपर्यंत सिंगल बुलेट पेमेंट म्हणून नाबार्डला १५००० कोटी रुपयांच्या कर्जाची परतफेड करणे राज्‍य/केन्‍द्रशासित प्रदेशांच्या वास्‍तविक आवश्‍यकता/खर्चांवर विचार करून नाबार्डच्या माध्यमातून ईबीआर निधी उभारला जाईल आणि राज्‍य/केन्‍द्रशासित प्रदेशाना जारी केला जाईल. एसबीएम (जी) साठी निधी प्राप्त करण्याबाबत राज्ये/ केन्‍द्रशासित प्रदेशांच्या कृती गटाला वितरण आणि कर्ज तसेच व्याजाची परतफेड करण्याबाबत राष्‍ट्रीय पेयजल, स्‍वच्‍छता आणि गुणवत्‍ता केन्‍द्र प्राप्‍तकर्ता एजेंसी म्हणून काम करेल. अशा प्रकारे निर्धारित मुदतीत एसबीएम (जी) चे उद्दिष्ट साध्य करण्याबाबत राज्‍य/केन्‍द्रशासित प्रदेशाना वेळेवर निधी पुरवणे शक्य होईल.
विश्व उमिया धाम संकुलाचे पंतप्रधानांच्या हस्ते भूमिपूजन

पंतप्रधान नरेद्र मोदी यांनी आज जसपूर इथे विश्व उमिया धाम संकुलाचे भूमिपूजन केले. आपल्या समाजाला बळकट करण्यात साधू- संतांची भूमिका अविस्मरणीय आहे असे त्यांनी यावेळी जमलेल्या उत्साही जनतेला संबोधित करताना सांगितले. या साधू-संतानी आपल्याला मौल्यवान शिकवण दिली. अपप्रवृत्ती आणि जुलुमाविरोधात लढा देण्याचे बळ त्यांनी दिले असे ते म्हणाले. आपल्या भूतकाळातून उत्तम गोष्टी टिपून घेत येणाऱ्या काळाकडे पाहत,काळानुसार बदलत राहण्याचे आपल्याला साधु-संतानी शिकवले आहे. जनतेसाठी लाभदायक असणाऱ्या उपक्रमांची माहिती देताना आपल्या सरकारला छोट्या प्रमाणातले कार्य स्वीकारार्ह नाही,सरकार नेहमीच सर्व मोठ्या प्रमाणात करते ज्यामुळे समाजातल्या सर्व घटकांना त्याचा लाभ होऊ शकेल. युवकांसाठी उच्च दर्जाच्या शिक्षणावर भर देणे महत्वाचे असल्याचे ते म्हणाले. माता उमिया यांच्यावर श्रद्धा असणारे, स्त्री भ्रूण हत्येची कदापि पाठराखण करणार नाहीत असे ठाम प्रतिपादन त्यांनी केले. ज्या समाजात स्त्री आणि पुरुष यांच्यात भेदभाव न करता या दोघानाही समान वागणूक दिली जाते अशा समाजाच्या निर्मितीसाठी मदत करण्याचे आवाहन त्यांनी जनतेला केले.
स्थलांतरित आणि मायदेशी परत आलेल्या लोकांच्या मदत आणि पुनर्वसनासाठी बृहत योजनेला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने ‘स्थलांतरित आणि मायदेशी परत आलेल्या लोकांच्या मदत आणि पुनर्वसन’ बृहत योजनेअंतर्गत गृह मंत्रालयाच्या सध्याच्या 8 योजना मार्च 2020 पर्यंत सुरू ठेवायला मंजुरी दिली. वित्तीय प्रभाव 2017-18 ते 2019-20 कालावधीसाठी या योजनेकरिता 3183 कोटी रुपये खर्च अपेक्षित आहे. 2017-18 मध्ये 911 कोटी रुपये, 2018-19 मध्ये 1372 कोटी रुपये तर 2019-20 मध्ये 900 कोटी रुपये. लाभ निर्वासित, विस्थापित, दहशतवादी/जातीय हिंसाचारामुळे प्रभावित नागरिक, सीमेवरील गोळीबार तसेच आयईडी स्फोटातील आणि दंगलीतील पीडितांना ही योजना मदत पुरवेल आणि पुनर्वसन करेल. विवरण मंजुरी देण्यात आलेल्या या 8 योजना याआधीच सुरू असून मंजूर निकषांसह योजनांचे लाभ लाभार्थ्यांपर्यंत पोहोचवले जातील. या योजना पुढीलप्रमाणे- 1) पाक-व्याप्त जम्मू आणि काश्मीर आणि जम्मू आणि काश्मीरच्या छांबमधले विस्थापित कुटुंबांच्या एकवेळच्या पुनर्वसनासाठी केंद्रीय अर्थसहाय्य 2) भू-सीमा कराराअंतर्गत भारत आणि बांगलादेश दरम्यान निवासी भागांच्या हस्तांतरणानंतर बांग्लादेशी आणि कूच बिहार जिल्ह्यातील निवासी भागात पुनर्वसन पॅकेज आणि पायाभूत सुविधांमध्ये सुधारणा 3) तामिळनाडू आणि ओदशिात छावण्यांमध्ये राहणाऱ्या श्रीलंकन निर्वासितांना मदत सहाय्य 4) तिबेटी निर्वासित भागांच्या प्रशासकीय आणि सामाजिक कल्याण खर्चासाठी पाच वर्षे केंद्रीय तिबेटी मदत समितीला अनुदान 5) त्रिपुराच्या मदत छावण्यांमध्ये राहणाऱ्या ब्रुसच्या देखभालीसाठी त्रिपुरा सरकारला अर्थसहाय्य 6) त्रिपुरातील ब्रू/रिआंग कुटुंबांचे मिझोराममध्ये पुनर्वसन 7) 1984 च्या शीख विरोधी दंगलीत मृत पावलेल्यांच्या कुटुंबांना वाढीव 5 लाख रुपयांची मदत 8) दहशतवादी/जातीय/नक्षलवादी हिंसाचाराने पीडित तसेच सीमेपलिकडून होणारा गोळीबार आणि भारतीय भूभागावरील आयईडी हल्ल्यातील पीडितांना/कुटुंबांना केंद्रीय अर्थसहाय्य
पंतप्रधानांनी द्वीपसमूहांच्या सर्वांगीण विकासाच्या दिशेने झालेल्या प्रगतीचा घेतला आढावा

पंतप्रधान नरेंद्र मोदी यांनी आज द्वीपसमूहांच्या सर्वांगीण विकासाच्या दिशेने झालेल्या प्रगतीचा आढावा घेतला. केंद्र सरकारने 1 जून 2017 रोजी द्वीपसमूह विकास संस्थेची स्थापना केली होती. सर्वांगीण विकासासाठी 26 द्वीपसमूहांची यादी तयार करण्यात आली आहे. नीती आयोगाने प्रमुख पायाभूत विकास प्रकल्प, डिजिटल जोडणी, हरित ऊर्जा, पाण्यातील क्षार वेगळे करण्याचा प्रकल्प, कचरा व्यवस्थापन, मत्स्योद्योगाला प्रोत्साहन आणि पर्यटन आधारित प्रकल्पांसह सर्वांगीण विकासाच्या विविध घटकांवर सादरीकरण केले. अंदमान आणि निकोबार बेटांमध्ये करण्यात आलेल्या कामांचा आढावा घेताना पंतप्रधानांनी पर्यटन विकासासाठी निवडण्यात आलेल्या क्षेत्रांमध्ये एकात्मिक पर्यटन केंद्री परिसंस्था विकसित करण्याच्या गरजेवर भर दिला. त्यांनी द्वीपसमूहांना ऊर्जेच्या बाबतीत स्वयंपूर्ण बनवण्यासाठी त्वरित प्रयत्न करायचे आवाहन केले. हे प्रयत्न सौर ऊर्जेवरही आधारित असू शकतात. अंदमान आणि निकोबार बेटांना भेट देणाऱ्या परदेशी पर्यटकांसाठी मर्यादित क्षेत्र परवान्याची अट शिथिल करण्याबाबत गृह मंत्रालयाने घेतलेल्या निर्णयाचीही पंतप्रधानांना माहिती देण्यात आली. आग्नेय आशियाबरोबर या द्वीपसमूहांचा संपर्क वाढवण्याबाबतही यावेळी चर्चा झाली. लक्षद्वीपमधील विकास कामांचा आढावा घेताना पंतप्रधानांना टुना फिशिंगला प्रोत्साहन देण्यासाठी तसेच ‘लक्षद्वीप टुना’ ब्रॅण्ड विकसित करण्यासाठी केलेल्या उपाययोजनांची माहिती देण्यात आली. अंदमान आणि निकोबार बेट तसेच लक्षद्वीपमधील महत्त्वपूर्ण पायाभूत विकासाबाबत चर्चा करण्यात आली. पंतप्रधानांनी संबंधित अधिकाऱ्यांना शेवाळ शेतीची शक्यता तसेच अन्य उपक्रम पडताळून पाहण्याची सूचना केली, जी कृषी क्षेत्रासाठी सहाय्यभूत ठरू शकेल. या बैठकीला गृहमंत्री राजनाथ सिंह, अंदमान आणि निकोबार बेटांचे आणि लक्षद्वीपचे नायब राज्यपाल, नीती आयोगाचे मुख्य कार्यकारी अधिकारी आणि केंद्र सरकारचे वरिष्ठ अधिकारी उपस्थित होते.
भारत  आणि अर्मेनिया यांच्यात  सीमाशुल्क विषयक बाबींमध्ये सहकार्य करण्याच्या कराराला मंत्रिमंडळाची मान्यता

भारत आणि अर्मेनिया यांच्यात सीमाशुल्क विषयक बाबीमध्ये, परस्पर सहाय्य आणि सहकार्य करण्याच्या करारावर स्वाक्षरी करण्याला आणि हा करार मंजूर करायला केंद्रीय मंत्री मंडळाने मान्यता दिली आहे. संबंधित सरकारांनी मान्यता दिल्यानंतर या करारावर स्वाक्षऱ्या करण्यात येतील. करारासाठी आवश्यक त्या सर्व राष्ट्रीय कायदेविषयक बाबींची पूर्तता करण्यात आल्याचे राजनैतिक अधिकाऱ्यांच्या माध्यमातून स्पष्ट झाल्यानंतर हा करार अस्तित्वात येईल. सीमा शुल्क विषयक गुन्हे रोखण्यासाठी आणि या गुन्ह्याबाबत तपास करण्यासाठी आवश्यक ती माहिती उपलब्ध होण्यासाठी हा करार उपयुक्त ठरणार आहे. दोन्ही देशातला व्यापार यामुळे सुलभ होणार आहे. पूर्वपीठिका उभय देशातल्या सीमा शुल्क अधिकाऱ्यांमध्ये संबंधित आणि गुप्त माहिती पुरवण्यासाठी या करारामुळे कायदेशीर चौकट प्राप्त होणार आहे. त्याचबरोबर सीमाशुल्क कायद्याची अंमलबजावणी, सीमाशुल्क विषयक गुन्हे रोखण्यासाठी आणि वैध व्यापारासाठीही हा करार उपयुक्त ठरणार आहे. दोन्ही देशांच्या सीमा शुल्क प्रशासनांनी एकमताने या कराराचा मसुदा तयार केला आहे.
पंतप्रधानांनी जागतिक ग्राहक हक्क दिनानिमित्त दिल्या शुभेच्छा

पंतप्रधान नरेंद्र मोदी यांनी जागतिक ग्राहक हक्क दिनानिमित्त शुभेच्छा दिल्या आहेत. ‘जागतिक ग्राहक हक्क दिनानिमित्त शुभेच्छा. अर्थव्यवस्थेत ग्राहकांची भूमिका महत्त्वपूर्ण असते. भारत सरकारने केवळ ग्राहक संरक्षणावरच नाही तर ग्राहकांच्या भरभराटीवरही लक्ष केंद्रीत केले आहे’ असे पंतप्रधानांनी म्हटले आहे.
बिहारमधील अपघातात दगावलेल्यांप्रती पंतप्रधानांना शोक

बिहारमधील रस्ते अपघातात दगावलेल्यांप्रती पंतप्रधान नरेंद्र मोदी यांनी शोक व्यक्त केला आहे. ‘बिहारमध्ये अरारीया येथे रस्ते अपघातात दगावलेल्यांबद्दल मला तीव्र दु:ख वाटते. या प्रसंगी माझ्या संवेदना त्यांच्या कुटुंबियांसमवेत आहेत. अपघातात जखमी झालेले सर्व लवकरात लवकर बरे व्हावे, अशी मी प्रार्थना करतो,’ असे पंतप्रधानांनी म्हटले आहे.
सिंगापूर खुल्या बॅडमिंटन स्पर्धेचे आपले पहिले विजेतेपद मिळवणाऱ्या पी व्ही सिंधूचे पंतप्रधानांनी केले अभिनंदन

नवी दिल्‍ली, 17 जुलै 2022 सिंगापूर खुली बॅडमिंटन स्पर्धा जिंकत या स्पर्धेचे आपले पहिले विजेतेपद पटकावणाऱ्या पी. व्ही सिंधूचे पंतप्रधान नरेंद्र मोदी यांनी अभिनंदन केले. देशासाठी हा अभिमानाचा क्षण आहे आणि यामुळे उदयोन्मुख खेळाडूंना प्रेरणा मिळेल असेही पंतप्रधानांनी म्हटले आहे. केंद्रीय क्रीडा मंत्री अनुराग सिंह ठाकूर यांच्या ट्विटवर प्रतिक्रिया देताना पंतप्रधान म्हणाले; “सिंगापूर बॅडमिंटन स्पर्धेचे आपले पहिले विजेतेपद पटकवल्याबद्दल @Pvsindhu1 चे मी अभिनंदन करतो. तिने पुन्हा एकदा तिचे असाधारण क्रीडा कौशल्य दाखवून यश संपादन केले आहे. हा देशासाठी अत्यंत अभिमानाचा क्षण आहे आणि यामुळे उदयोन्मुख खेळाडूंनाही प्रेरणा मिळेल”
1918 मध्ये हैफा इथे बलिदान दिलेल्या भारतीय सैनिकांना पंतप्रधानांचे अभिवादन

पंतप्रधान नरेंद्र मोदी यांनी 1918 मध्ये हैफा स्वतंत्र करतांना आपल्या प्राणांची आहुती देणाऱ्या धाडसी भारतीय सैनिकांना अभिवादन केले आहे. ‘हैफा दिनाच्या दिवशी मी 1918 मध्ये हैफा स्वतंत्र करण्यासाठी प्राणांची आहुती देणाऱ्या भारतीय सैनिकांना अभिवादन करतो. जुलै महिन्यात हैफाला भेट देऊन या सैनिकांच्या स्मृतींना व्यक्तिश: आदरांजली वाहता आली याबद्दल समाधान वाटत,’ असे पंतप्रधानांनी म्हटले आहे.
पंतप्रधान नरेंद्र मोदी ‘मुद्रा’ लाभार्थींशी उद्या साधणार संवाद

पंतप्रधान नरेंद्र मोदी, उद्या राजधानी नवी दिल्लीत मुद्रा लाभार्थींसाठी आयोजित केलेल्या कार्यक्रमात १०० मुद्रा लाभार्थींशी संवाद साधणार आहेत. हे१०० ‘मुद्रा’ लाभार्थी देशातील विविध ठिकाणांहून सहभागी होणार आहेत. नवयुवकांना उद्योग व्यवसायात प्रोत्साहन देण्यासाठी सरकारने प्रधानमंत्री मुद्रा योजना (पीएमएमवाय) सुरू केली आहे. या योजनेअंतर्गत, कोणत्याही हमीशिवाय उद्योग व्यवसायाला सवलतीच्या व्याजदरामध्ये वित्त पुरवठा केला जातो. 23 मार्च, 2018 पर्यंत देशभरातील 4,53,51,509 जणांची कर्जप्रकरणे मुद्रा योजनेतून मंजूर करण्यात आली आहेत. तर आत्तापर्यंत 2,28,144,72 कोटी रूपये कर्ज सरकारने मंजूर केले आहे. त्याचबरोबर सरकारने मुद्रा योजनेमधून लाभार्थींना प्रत्यक्षात 220596.05 कोटी रूपयांची कर्जे वितरीत केली आहेत. सरकारने दि. 8 एप्रिल 2015 रोजी ‘मुद्रा’ योजनेची घोषणा केली. लहान प्रमाणावर स्वतःचा व्यवसाय सुरू करण्यासाठी नवउद्योजकांना प्रोत्साहन म्हणून वित्त पुरवठा करण्याची सुविधा ‘मुद्रा’ योजनेमुळे झाली आहे. यामध्ये वित्त पुरवठा सुविधेसाठी ‘शिशू’, ‘किशोर’ आणि ‘तरूण’ अशी तीन गटामध्ये वर्गवारी करण्यात आली आहे. या योजनेअंतर्गत, 10 लाख रूपयांपर्यंत उत्पन्न निर्माण करण्याची क्षमता असलेल्या व्यावसायांना ‘पीएमएमवाय’नुसार कर्ज देण्यात येते. शिशू गटामध्ये 50हजार रूपयांपर्यंत कर्ज देण्यात येते. 50 हजार ते 5 लाख रूपयांपर्यंतचे कर्ज ‘किशोर’गटातील लाभार्थींना देण्यात येते. तसेच 5 लाख ते 10 लाख रूपयांपर्यंतचे कर्ज ‘तरूण’ गटातील लाभार्थींना देण्यात येते. या कर्जाऊ रकमेचा वापर करून नवउद्योजक कृषीसेवा पूरक व्यवसाय, तसेच इतर कोणत्याही सेवा पुरवण्याचा, उद्योगांना पूरक सेवा देण्याचा व्यवसाय करू शकतात. त्यामधून लाभार्थीला चांगले उत्पन्न मिळू शकते. (या योजनेमध्ये पीक कर्जाचा समावेश नाही. तसेच भूमी सुधारणा, जलसिंचन कामे, कालव्यांची कामे , विहीर खोदणे आणि इतर कामे करण्यासाठी ‘मुद्रा’योजनेतून कर्ज देण्यात येत नाही. ) इतर कोणत्याही सेवा क्षेत्रामध्ये व्यवसाय करण्यासाठी सरकारने एप्रिल, 2016 पासून प्रधान मंत्री मुद्रा योजनेची अंमलबजावणी सुरू केली आहे. बी. गोखले/ एस. बेडेकर
वृंदावन येथील तीन अब्ज वंचित मुलांना पंतप्रधानांच्या हस्ते भोजन प्रदान

पंतप्रधान नरेंद्र मोदी यांनी आज उत्तर प्रदेशातील वृंदावन येथे चंद्रोदय मंदिर येथिल अक्षय पात्र फाऊंडेशनच्या तीन अब्ज गरीब, वंचित मुलांना जेवण पुरविणाऱ्या सेवा पट्ट्याचे अनावरण केले आणि त्यांना भोजन प्रदान केले. त्यांनी इस्कॉनचे आचार्य श्रील प्रभुपाद, विग्रा यांना पुष्पांजली अर्पण केली. उत्तर प्रदेशचे राज्यपाल, राम नाईक, उत्तर प्रदेशचे मुख्यमंत्री योगी आदित्यनाथ, अक्षय पात्र फाऊंडेशनचे अध्यक्ष स्वामी मधु पंडित दास आणि इतर मान्यवर उपस्थित होते. यावेळी बोलताना पंतप्रधानांनी अक्षय पात्र फाऊंडेशनच्या प्रयत्नांची प्रशंसा केली आणि सांगितले की, 1500 मुलांना भोजन सेवा देण्यापासून सुरू होणारी चळवळ आज देशातील मिड डे मीलद्वारे 17 लाख मुलांना सेवा देते. पंतप्रधान मोदी यांना जाणीव झाली की, अटल बिहारी वाजपेयी यांच्या शासनकाळात लहान मुलांना प्रथम जेवण देण्यात आले होते. त्यांना आज तिसऱ्या अब्ज मेळाव्याची संधी मिळाली आहे. त्यांनी सांगितले की, चांगले पोषण आणि निरोगी बालपण हे नवीन भारताचे आधारस्तंभ आहे. पंतप्रधानांनी सांगितले की आरोग्याचे तीन पैलू, ‘पोषण, रोगप्रतिकार आणि स्वच्छता’ यांना त्यांचे सरकार आणि राष्ट्रीय पोषण मिशन, मिशन इंद्रधनुष आणि स्वच्छ भारत अभियानाद्वारे प्राधान्य देण्यात आले आहे. गेल्या वर्षी राष्ट्रीय माता पोषण अभियानात प्रत्येक माता -मुलाला योग्य पोषण प्रदान करण्याच्या वचनबद्धतेने प्रतिबिंबित करण्यात आले होते. “आम्ही प्रत्येक मातेला, प्रत्येक मुलाला पोषण आहार देण्यात यशस्वी झालो तर, बऱ्याच लोकांचे आयुष्य वाचवले जाईल.” पंतप्रधान म्हणाले मिशन इंद्रधनुष कार्यक्रमाबद्दल बोलताना त्यांनी सांगितले की राष्ट्रीय कार्यक्रमात पाच लसींची भर पडली असून आतापर्यंत 3 कोटी 40 लाख मुले आणि 9 0 लाख गर्भवती महिलांचे लसीकरण झाले आहे. पंतप्रधानांनी इंद्रधनुष अभियानांतर्गत, जागतिक स्तरावरील अग्रगण्य मेडिकल जर्नलपैकी 12 सर्वोत्तम प्रथा म्हणून निवडण्यात आल्याबद्दल कौतुक केले. स्वच्छ भारत अभियान आणि स्वच्छतेविषयी बोलतांना ते म्हणाले की, आंतरराष्ट्रीय अहवालात शौचालयांचा वापर केल्यास तीन लाख लोकांचा जीव वाचविण्यात मदत होऊ शकेल. स्वच्छ भारत अभियान हे एक या दिशेने टाकलेले पुढचे पाऊल आहे. प्रधानमंत्री मातृ वंदना योजना, उज्ज्वला योजना, राष्ट्रीय गोकुळ मिशन समवेत शासनाच्या इतर उपक्रमांवरही त्यांनी लक्ष वेधले. उज्ज्वल योजनेअंतर्गत, त्यांनी सांगितले की, सरकारने केवळ उत्तर प्रदेशमध्ये 1 कोटी मोफत गॅस कनेक्शन दिले आहेत. राष्ट्रीय कामधेनू आयोगाची स्थापना गायींचे संरक्षण, सुरक्षा आणि विकासासाठी केली जात आहे. पशुसंवर्धन क्षेत्रात मदत करणाऱ्या शासनाच्या प्रयत्नांची उजळणी करताना त्यांनी सांगितले की, किसान क्रेडिट कार्ड अंतर्गत तीन लाख रुपये देण्यात येणाऱ्या कर्ज राशीत आता वाढ केली आहे. त्यांनी सांगितले की शेतकरी कल्याण योजनेचा मुख्य उद्देश शेतकऱ्यांचे कल्याण असून, याचा जास्तीत जास्त फायदा उत्तरप्रदेशातील बहुसंख्य शेतकऱ्यांना होईल कारण या राज्यातल्या बहुसंख्य शेतकऱ्यांकडे 5 एकरपेक्षा कमी जमीन आहे. पंतप्रधानांनी आपले भाषण आटोपते घेत सांगितले कि, ‘मी’ ते ‘आम्ही’ या संकल्पनेवर आधारित बदल घडवून आणण्याचे महत्त्व आम्ही दर्शवितो, जेव्हा आपण स्वतःहून प्रयत्न करतो आणि समाजाबद्दल विचार करतो. अक्षय पात्र फाउंडेशनने 19-वर्षांच्या आपल्या प्रवासात बारा राज्यातील 14,702 शाळांच्या 1.76 दशलक्ष मुलांना दुपारचे जेवण दिले आहे. वर्ष 2016 मध्ये भारताचे तत्कालीन राष्ट्रपती प्रणव मुखर्जी यांच्या उपस्थितीत अक्षय पात्रने 2 अब्ज संचयी जेवणाची सेवा केली.
उत्पन्नावरील कर चुकवेगिरी आणि दुहेरी करआकारणी रोखण्यासाठी भारत आणि किरगिझ दरम्यान करारात सुधारणा करणाऱ्या प्रोटोकॉलला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने उत्पन्नावरील कर चुकवेगिरी आणि दुहेरी करआकारणी रोखण्यासाठी भारत आणि किरगिझ दरम्यान करारात सुधारणा करणाऱ्या प्रोटोकॉलला मंजुरी दिली आहे. दुहेरी करआकारणी टाळण्यासंदर्भातील करारात दुरुस्ती करणाऱ्या प्रोटोकॉलचे उद्दिष्ट अनुच्छेद 26 (माहितीचे आदान-प्रदान) आंतरराष्ट्रीय मानकानुसार अद्ययावत करणे हा आहे. अद्ययावत अनुच्छेद माहितीच्या अधिकाधिक आदान-प्रदानाची तरतूद करतो. कराराच्या सध्याच्या अनुच्छेद 26 मध्ये नव्याने जोडण्यात आलेले परिच्छेद 4 आणि 5 मध्ये तरतूद आहे की या अनुच्छेद अंतर्गत ज्या देशाकडे माहिती मागितली जाते तो देश त्या माहितीत त्याचे काही हित नाही म्हणून किंवा बँक अथवा वित्त संस्थेची आहे म्हणून ती द्यायला नकार देऊ शकणार नाही. या प्रोटोकॉलमुळे भारताला या करारांतर्गत मिळालेल्या माहितीचा वापर इतर कायदेशीर अंमलबजावणी उद्देशासाठी करता येऊ शकेल.
पंतप्रधान नरेंद्र मोदी आणि इस्त्रायलचे पंतप्रधान नेतान्याहू उद्या गुजरात दौऱ्‍यावर.

पंतप्रधान नरेंद्र मोदी आणि इस्त्रायलचे पंतप्रधान नेतान्याहू , त्यांच्या पत्नी श्रीमत सारा नेतान्याहू उद्या गुजरातला भेट देणार आहेत. अहमदाबाद शहरात आयोजित एका स्वागत समारंभामध्ये नेतान्याहू दांपत्याचे स्वागत करण्यात येणार आहे. अहमदाबाद विमानतळावरून नेतान्याहू साबरमती आश्रमाला भेट देण्यासाठी रवाना होतील. साबरमती आश्रमामध्ये ते महात्मा गांधी यांना आदरांजली वाहणार आहेत. पंतप्रधान नरेंद्र मोदी आणि पंतप्रधान नेतान्याहू देव धोलेरा या गावी निर्माण करण्यात आलेल्या “आयक्रिएटर सेंटर”चे उद्‌घाटन करणार आहेत. उभय राष्ट्रप्रमुख एका स्टार्ट-अप प्रदर्शनाला भेट देणार आणि तिथे नवसंशोधकांशी तसेच स्टार्ट-अपच्या मुख्य कार्यकारी अधिकारी वर्गाशी संवाद साधणार आहेत. दोन्हीही पंतप्रधान एका व्हिडिओ लिंकच्या माध्यमातून बनासकांथा जिल्ह्यामधल्या सुईगम तालुक्याला एक फिरती जलविक्षारण व्हॅन भेट देतील. त्याचबरोबर दोन्हीही नेते उपस्थित जनतेला मार्गदर्शन करणार आहेत. पंतप्रधान नेतान्याहू आणि पंतप्रधान नरेंद्र मोदी साबरकांथा जिल्ह्यातल्या वडराड येथील सर्वेात्कृष्ट भाजी केंद्राला भेट देतील. नेतान्याहू यांना या भाजी केंद्राच्या कार्याची माहिती यावेळी देण्यात येणार आहे. तसेच दोन्ही पंतप्रधान कच्छ जिल्ह्यातल्या कुकामा येथे उभारण्यात आलेल्या खजूर उत्कृष्टता केंद्राचे व्हिडिओ लिंकव्दारे उद्‌घाटन करतील. यावेळी उभय नेते शेतकरीवर्गाशी संवाद साधणार आहेत. या कार्यक्रमानंतर पंतप्रधान नेतान्याहू मुंबईला रवाना होणार आहेत.
पंतप्रधान नरेंद्र मोदी 31 डिसेंबर आणि 1 जानेवारीला दोन कार्यक्रमांना व्हिडिओ कॉन्फरन्सिंग द्वारे संबोधित करणार

पंतप्रधान नरेंद्र मोदी 31 डिसेंबर आणि 1 जानेवारीला दोन महत्वाच्या कार्यक्रमांना व्हिडिओ कॉन्फरन्सिंग द्वारे संबोधित करणार आहेत. केरळ मधल्या वरकला इथल्या शिवगिरी मठातल्या, 85 व्या शिवगिरी यात्रा समारंभाच्या, उदघाटनपर कार्यक्रमाला पंतप्रधान नरेंद्र मोदी 31 डिसेंबरला व्हिडिओ कॉन्फरन्सिंगद्वारे संबोधित करणार आहेत. शिवगिरी हे भारतातले एक महान संत आणि समाज सुधारक, नारायण गुरु यांचे पवित्र वास्तव्यस्थान आहे. 1 जानेवारीला, पंतप्रधान नरेंद्र मोदी, कोलकाता इथे, प्रोफेसर एस एन बोस यांच्या 125 व्या जयंती कार्यक्रमाला व्हिडीओ कॉन्फरन्सिंग द्वारे संबोधित करणार आहेत. प्रोफेसर बोस हे भारतातले भौतिक शास्त्रज्ञ् होते. क्वांटम मेकॅनिक्स मधल्या महान कार्यासाठी ते ओळखले जातात. त्यांच्या कार्यामुळे बोस-आईन्स्टाईन सांख्यिकीसाठी पाया घातला गेला. बोस-आईन्स्टाईन सांख्यिकीनुसार आचरण असणाऱ्या कणांच्या वर्गाला बोसन्स असे नाव देण्यात आले आहे.
जैवतंत्रज्ञान क्षेत्रात भारत आणि क्युबा तसेच भारत आणि कोरिया यांच्यातील दोन द्विपक्षीय करारांबाबत मंत्रिमंडळाला केले अवगत

पंतप्रधान नरेन्द्र मोदी यांच्या अध्यक्षतेखाली केंद्रीय मंत्रिमंडळाला जैवतंत्रज्ञान क्षेत्रात भारत आणि क्युबा तसेच भारत आणि कोरिया यांच्यातील दोन द्विपक्षीय करारांबाबत अवगत करण्यात आले. हे दोन्ही करार अनुक्रमे हवाना, क्युबा येथे 22 जून 2018 रोजी आणि नवी दिल्लीत 9 जुलै 2018 रोजी करण्यात आले होते. क्युबा आणि कोरिया बरोबर करण्यात आलेले हे करार विज्ञान आणि तंत्रज्ञान क्षेत्रातील सहकार्य आणि उद्देशांच्या सहमती क्षेत्रातील असून तिथे या क्षेत्रातील तज्ञ आहेत. प्रमुख प्रभाव जैव तंत्रज्ञान, शिक्षण, प्रशिक्षण आणि संशोधन क्षेत्रात ठोस धोरणात्मक योजना समाविष्ट करण्यासाठी एस अँड टी राजनैतिक कौशल्यातील सहकार्यासाठी भविष्यातील कार्यसूची तयार करण्यासाठी भारत आणि क्‍यूबा तसेच भारत आणि कोरिया दरम्यान द्विपक्षीय संबंध मजबूत करण्यासाठी या करारावर स्वाक्षऱ्या करण्यात आल्या. या प्रस्तावामुळे जैवविज्ञान आणि संबंधित क्षेत्रांमध्ये पाच वर्षात 50 पेक्षा अधिक पदव्युत्तर आणि पीएचडी धारकांसाठी रोजगार निर्माण होण्याची शक्यता आहे.
मुंबईच्या जूहू किनाऱ्यावर आयोजित क्लिनथॉन ह्या स्वच्छता मोहिमेचे पंतप्रधानांनी केले कौतुक

मुंबईच्या जूहू चौपाटीवर आयोजित करण्यात आलेल्या क्लिनथॉन ह्या स्वच्छता मोहिमेचे कौतूक करणारे डॉ जितेंद्र सिंह यांचे ट्वीट पंतप्रधान नरेंद्र मोदी यांनी शेअर केले असून, ह्या कामाचे त्यांनी कौतूक केले आहे. ह्या क्लिनथॉन मोहिमेत सहभागी झालेल्या सर्वांचे कौतुक करत, आपले किनारे स्वच्छ ठेवण्यासाठी आपण प्रयत्न करणे किती आवश्यक आहे, यावर पंतप्रधानांनी भर दिला आहे. “कौतुकास्पद…ह्या मोहिमेत सहभागी असणाऱ्या सर्वांचे कौतूक आहे. भारताला एक मोठा आणि अतिशय सुंदर किनारा लाभला असून, आपण आपले किनारे स्वच्छ ठेवण्यावर लक्ष देणे आवश्यक आहे.” असं पंतप्रधानांनी आपल्या ट्वीट मध्ये म्हटलं आहे.
राज्यसभेच्या उपसभापतीपदी हरीवंश यांची निवड झाल्यावर पंतप्रधानांचे मनोगत

राज्यसभेच्या उपसभापतीपदी हरीवंश यांची आज निवड झाल्याबद्दल पंतप्रधानांनी त्यांची अभिनंदन केले. निवडणुकीनंतर पंतप्रधानांनी वरिष्ठ सदनात भाषण केले. सभागृह नेते अरुण जेटली यांची प्रकृती सुधारुन ते पुन्हा सदनात कार्यरत होत असल्याबद्दल पंतप्रधानांनी आनंद व्यक्त केला. आजच्या ऑगस्ट क्रांती दिनाचाही पंतप्रधानांनी उल्लेख केला. हरीवंशजी 1857 च्या स्वातंत्र्यसमरापासून स्वातंत्र्यलढ्याशी जोडल्या गेलेल्या बलिया इथले आहेत. लोकनायक जयप्रकाश नारायण यांच्यापासून त्यांनी प्रेरणा घेतली आहे. हरीवंशजी यांनी माजी पंतप्रधान चंद्रशेखरजी यांच्याबरोबर काम केले असल्याची आठवण पंतप्रधानांनी सांगितली. चंद्रशेखर यांच्याबरोबर काम करत असताना, चंद्रशेखर राजीनामा देणार असल्याचे हरीवंश यांना आधीच माहिती होते. मात्र या बातमीचा त्यांनी स्वत:च्या वृत्तपत्रालाही सुगावा लागू दिला नाही. यातून नैतिकता आणि सार्वजनिक सेवेविषयी त्यांची प्रतिबद्धता व्यक्त होते; असे पंतप्रधान म्हणाले. हरीवंश उत्तम वाचक असून त्यांनी विपूल लिखाण केले आहे. हरीवंश यांनी समाजाची अनेक वर्ष सेवा केल्याचे पंतप्रधानांनी सांगितले. राज्यसभेच्या उपसभापतीपदाच्या निवडणुकीत भाग घेतल्याबद्दल पंतप्रधानांनी बी.के.हरीप्रसाद यांचे अभिनंदन केले. निवडणूक सुरळीतपणे पार पडल्याबद्दल सभापती आणि सर्व सदस्यांचे पंतप्रधानांनी आभार मानले.
भारत आणि रशिया दरम्यान रस्ते वाहतूक आणि रस्ते उद्योगातील द्विपक्षीय सहकार्यावरील सामंजस्य कराराला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि रशिया दरम्यान रस्ते वाहतूक आणि रस्ते उद्योगातील द्विपक्षीय सहकार्यावरील सामंजस्य कराराला मंजुरी दिली आहे.रशियाच्या अध्यक्षांच्या भारत भेटीदरम्यान या सामंजस्य करारावर स्वाक्षऱ्या केल्या जाणार आहेत. वाहतूक आणि महामार्ग क्षेत्रात सहकार्यासाठी औपचारिक मंच स्थापन आणि विकास करण्याच्या दृष्टीने रस्ते वाहतूक आणि रस्ते उद्योग क्षेत्रातील सामंजस्य करार दोन्ही देशांनी मिळून तयार केला आहे आणि अंतिम स्वरूप दिले आहे. रस्ते वाहतूक आणि रस्ते उद्योगातील द्विपक्षीय सहकार्यामुळे उभय देशांना लाभ होईल. रशियाबरोबर सहकार्य आणि आदानप्रदानातील वाढीमुळे रस्ते वाहतूक आणि रस्ते उद्योग तसेच कुशल वाहतूक प्रणाली (आईपीए) मध्ये दळणवळण आणि सहकार्यसंबंधी प्रभावी आणि दीर्घकालीनं द्विपक्षीय संबंध स्थापित करण्यात मदत मिळेल. यामुळे रस्ते पायाभूत विकासाच्या प्रशासन आणि आयोजनात तसेच देशात रस्ते तंत्र व्यवस्थापन, वाहतूक धोरण, तंत्रज्ञान आणि महामार्गांचे संचलन आणि बांधकामासाठी मानक स्थापन करण्यात मदत होईल. याशिवाय भारत आणि रशियामधील द्विपक्षीय संबंध मजबूत होतील. पार्श्वभूमी:- भारत आणि रशियादरम्यान जुने संबंध असून धोरणात्मक भागीदारी स्तरावर उभय देशांमध्ये मजबूत आर्थिक सम्बन्ध आहेत. रशियाने उपग्रह आधारित पथकर प्रणालीसाठी तंत्रज्ञान विकसित केले आहे. रस्ते वाहतूक क्षेत्रात तंत्रज्ञान संबंधी रशियाचा अनुभव लक्षात घेऊन सहकार्याच्या माध्यमातून उत्कृष्ट पद्धती शिकता येईल. भारत महामार्ग संरचना संवर्धन योजना वेगाने लागू करत आहे. उभय देशांदरम्यान भागीदारीतून संचालन स्तरावर आदान-प्रदानाचा मंच उपलब्ध होईल. यामुळे दोन्ही देशांमध्ये द्विपक्षीय संबंध मजबूत होतील.
भारत आणि जपान यांच्यात पर्यावरण सहकार्य, आणि कल्याण  क्षेत्रातील सहकार्य कराराला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि जपान यांच्यात पर्यावरण सहकार्य आणि कल्याण क्षेत्रातील सहकार्य कराराला कार्योत्तर मंजुरी दिली आहे. पंतप्रधान नरेंद्र मोदी यांच्या जपान दौऱ्यादरम्यान २९ ऑक्टोबर २०१८ रोजी या करारावर स्वाक्षऱ्या करण्यात आल्या होत्या. लाभ हा सहयोग करार प्रत्येक देशाच्या उपयुक्त कायदे आणि तरतुदी ध्यानात घेऊन समानता, आणि परस्पर हिताच्या आधारे नैसर्गिक साधनसंपत्तीचे व्यवस्थापन आणि पर्यावरण संरक्षण क्षेत्रात भारत आणि जापान यांच्यात दृढ आणि दीर्घकालीन सहकार्य स्थापन आणि प्रोत्साहित करायला मदत करेल. याशिवाय या सहकार्य करारात उभय देशांदरम्यान माहिती आणि तंत्रज्ञानाचे आदानप्रदान यांचाही समावेश आहे. पर्यावरण हानीचा परिणाम समाजातील समृद्ध वर्गापेक्षा सामाजिक आणि आर्थिक दृष्ट्या वंचित वर्गावर अधिक प्रमाणात होतो. पर्यावरण हानी रोखण्याचे कोणतेही प्रयत्न समाजाच्या सर्व घटकांमध्ये चांगल्या पर्यावरण संसाधनाच्या उपलब्धतेच्या दृष्टीनं समान दिशेने होतील. या करारामुळे पर्यावरण संरक्षणात आधुनिक तंत्रज्ञान आणि सर्वोत्तम पद्धतीचा वापर होऊ शकेल.
भारत आणि दक्षिण आफ्रिकेच्या संयुक्त टपाल तिकिटाला मंत्रीमंडळाची मंजुरी

पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रीमंडळाच्या बैठकीत भारत आणि दक्षिण आफ्रिकेच्या संयुक्त टपाल तिकिटाला मंजुरी देण्यात आली. “भारत आणि दक्षिण आफ्रिकेतील धोरणात्मक भागीदाराची 20 वर्षे” या संकल्पनेवर हे टपाल तिकीट असून जून 2018 मध्ये ते जारी करण्यात आले. या स्मृती टपाल तिकिटावर दीनदयाळ उपाध्याय आणि दक्षिण आफ्रिकेचे ऑलिव्हर रेगिनॉर्ड टेम्बो यांचे चित्र आहे. यासंदर्भात, भारत आणि दक्षिण आफ्रिका यांच्यात मे 2018 मध्ये सामंजस्य करारावर स्वाक्षऱ्या करण्यात आल्या होत्या.